和林公峴山之作
作者：米芾
朝代：宋

paragraphs: 皎皎中天月，團團徑千里。
震澤乃一水，所占已過二。
娑羅即峴山，謬云形大地。
地惟東吳偏，山水古佳麗。
中有皎皎人，瓊衣玉爲餌。
位維列仙長，學與千年對。
幽操人獨處，迢迢願招類。
金颸带秋威，欻逐雲檣至。
朝隮輿馭飆，暮返光浮袂。
雲盲有風驅，蟾餮有刀利。
亭亭太陰宮，無乃瞻星氣。
興深夷險一，理洞軒裳僞。
紛紛夸俗勞，坦坦忘懷易。
浩浩將我行，蠢蠢須公起。